CELEX: 62006TN0347
Language: et
Date: 2006-12-04 00:00:00
Title: Kohtuasi T-347/06: 4. detsembril 2006 esitatud hagi — Nynäs Petroleum ja Nynas Belgium versus komisjon

27.1.2007   
            
            
               ET
            
            
               Euroopa Liidu Teataja
            
            
               C 20/19
            
         4. detsembril 2006 esitatud hagi — Nynäs Petroleum ja Nynas Belgium versus komisjon
   (Kohtuasi T-347/06)
   (2007/C 20/27)
   Kohtumenetluse keel: inglise
   Pooled
   
      Hagejad: AB Nynäs Petroleum (Stockholm, Rootsi) ja Nynas Belgium AB (Zaventem, Belgia) (esindajad: barrister A. Howard ja solicitor M. Dean)
   
      Kostja: Euroopa Ühenduste Komisjon
   Hagejate nõuded
   
               —
            
            
               tühistada otsuse artikkel 1 osas, millega AB Nyanas'ele omistatakse solidaarvastutus;
            
         
               —
            
            
               tühistada otsuse artikkel 2 osas, millega määratakse Nynas'ele trahv summas 13,5 miljonit eurot või teise võimalusena vähendada seda nõuet sobivalt; ja
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hagejad nõuavad komisjoni 13. septembri 2006. aasta otsuse K(2006) 4090 lõplik asjas COMP/F/38.456 — Bitumen — Madalmaad, milles komisjon leidis, et hagejad on koos teiste ettevõtjatega rikkunud EÜ artikli 81 nõudeid, kehtestades regulaarselt ja kollektiivselt teede bituumenkatte ostuks-müügiks Madalmaades brutohinna, ühtse allahindluse määra brutohinnale kartelliga ühinenud teedeehitajate jaoks ja väiksema maksimaalse allahindluse määra brutohinnale teiste teedeehitajate jaoks, osalist tühistamist.
   Oma hagi toetuseks väidavad hagejad ennekõike, et komisjon rikkus õigusnorme ja tegi hindamisvea, pidades Nynäs Petroleumi solidaarselt vastutavaks Nynas Belgiumi mitme rikkumise eest, kuna Nynas Belgium tegutses juriidilise isikuna, kes kujundas oma kaubanduspoliitika Nynäs Petroleumist sõltumata. Hagejate väitel ei tõestanud komisjon, et Nynäs Petroleumil oli õigus juhtida Nynas Belgiumi tegevust ja jätta ta ilma reaalsest sõltumatusest määratleda ise oma turustrateegia.
   Teiseks väidavad hagejad, et komisjon ei nõustunud leebema kohtlemise teatise (1) sätetega, mis on vastuolus õiguspärase ootuse ja võrdse kohtlemise põhimõtetega, kuna ta ei arvestanud hagejate poolt leebema kohtlemise teatise B osa sätete kohaselt vabatahtlikult esitatud teabe väärtust ja keeldus hagejate trahvi koostöö eest vähendama. Hagejad väidavad, et muuhulgas rikkus komisjon õigusnorme ja tegi hindamisvea järgmistes punktides:
   
               —
            
            
               komisjon järeldas ebaõigesti, et hagejate esitatud teave ei suurenda komisjoni võimalusi rikkumise tõestamisel, kuna kaasosalised on oma rikkumist tunnistanud ja teised vastused teabenõudele on juba kinnitanud koosolekute süsteemi olemasolu;
            
         
               —
            
            
               komisjon järeldas ebaõigesti, et hagejate esitatud teave ei kujutanud märkimisväärset lisaväärtust.
            
         
      (1)  Komisjoni teatis, mis käsitleb kaitset trahvide eest ja trahvide vähendamist kartellide puhul (EÜT 2002 C 45, lk 3).